**תלונות הטרדה שדווחו או ניתן מידע לגביהן לנציב קבילות למקצועות הרפואיים**

**הבקשה –**

לשנים 2018 ואילך (החל מ 1.1.2018), לכל שנה במובחן ובנפרד ועד לשנת 2024 למועד המענה, נבקש את פירוט אירועי ההטרדה המינית, התקיפה המינית והמעשים המגונים הידועים למשרד הבריאות ו/או דווחו לו ו/או שטופלו על ידו בכלל המוסדות הרפואיים שבאחריותו, ולרבות שם המוסד, סוג המוסד, תאריך האירוע, תיאורו (מבלי להסגיר פרטי מתלוננים ו/או נפגעים), זהות מעורבים (סגל, סגל מנהלי ועובדים, מאושפזים, חוסים, בני משפחה של מאושפזים, אורחים/מבקרים וכו'), תמצית התלונה, ההחלטה הנוגעת למקרה והצעדים שננקטו, פרטים על ערעורים והליכים משפטיים ככל שננקטו.

גם אם אתם סבורים כי לא ניתן למסור חלק מהפרטים, אנא שקלו מסירה חלקית וכן מסירה של נתונים כמותיים מפורטים ככל שניתן על אירועי תקיפה והטרדה מינית ומעשים מגונים במוסדות השונים שתחת פיקוח המשרד ו/או שדווחו בעניין זה וכן כל דוח שנתי או דיווח תקופתי שהוגש בעניין זה על ידי הממונה על הטרדה מינית ו/או על ידי מי ממוסדות הביקורת.

**מענה –**

ראשית נציין כי מכבי שירותי בריאות מגנה בתוקף הטרדה מינית מכל סוג שהוא ומטפלת במקרים מסוג זה בחומרה רבה, תוך יסודיות ורגישות אל מול המעורבים. עוד יש לציין כי חוזר מנכ"ל משרד הבריאות מס' 6/2021 בנושא: טיפול בתלונות בעקבות פגיעה או הטרדה מינית במהלך טיפול רפואי, פורסם ב 29 לנובמבר שנת 2021, ולפיכך להלן הנתונים משנת 2022 , לאחר יציאת הנוהל.

עלינו לסייג את המענה ולציין כי הנתונים נאספו ידנית.

**פניות שהתבקשנו לברר על ידי מב"ר**

| שנה | מקצוע | מהות התלונה | תוצאות הבירור | הליכים שננקטו | מידע שנמסר לנציב קבילות  |
| --- | --- | --- | --- | --- | --- |
| 2022 | רפואה | תלונה על אמירה  | חוסר רגישות | שיחת אזהרה | פניה במקביל למכבי ולמב"ר – עדכון למב"ר על תוצאות הבירור |
| 2023 | טכנאית אולטראסאונד  | תלונה על תשאול לא רגיש  | חוסר רגישות | שיחת הדרכה | פניה במקביל למכבי ולמב"ר – עדכון למב"ר על תוצאות הבירור |
| 2024 | רפואה | תלונה על בדיקה שנערכה לפני 17 שנים | אין הטרדה | לאחר בדיקה לא נמצא מקום לנקוט הליכים | פניה למב"ר כערעור על ממצאי הבירור במכבי, נשלח סיכום הבירור כנדרש ובהתאם לנהלים |
| 2024 | רפואה | תלונה על מגע לא הולם  | טרם הסתיים הבירור |  | פניה במקביל למכבי ולמב"ר  |

**פניות שהועברו להמשך בירור/ טיפול/ דיווח במב"ר**

|  שנה | מקצוע | מהות התלונה | תוצאות הבירור | הליכים שננקטו | מידע שנמסר לנציב קבילות  |
| --- | --- | --- | --- | --- | --- |
| 2022 | פרה-רפואי  | תלונה על אופן ביצוע הבדיקה  | המשך בירור הועבר למשרד הבריאות |  | הועבר לטיפול מב"ר – מטפל במכון חיצוני |
| 2022 | רפואה | תלונה על אמירה  | הטרדה מינית | שימוע והפסקת התקשרות | דיווח למב"ר על הפסקת התקשרות כנדרש ובהתאם לנהלים |
| 2023 | רפואה | תלונה על הטרדה מינית  | הטרדה מינית | התפטר לפני שימוע | דיווח למב"ר כנדרש ובהתאם לנהלים |

 **בברכה,**

